ایسراییل عسگرلرینین ایشغال آلتینداکی اوردون چایی‌نین باتی ساحلی‌نین قوزیی ینده جنین قاچقین دوشرگه‌سینه تشکیل ائتدیگی باسقیندا بیر فیلیسطین‌لی اؤلوب، 2-سی آغیر اولماقلا 9 فیلیسطین‌لی یارالانیب.
فیلیسطین ساغلیق ناظیرلیگیندن وئریلن یازیلی آچیقلامادا ایسراییل عسگرلری‌نین جنینه باسقین زامانی بیر فیلیسطین-لینی باشیندان وورا‌راق اؤلدوردوگو بیلدیریلیب.
آچیقلامادا ایسراییل عسگرلری‌نین آچدیغی آتش نتیجه‌سینده 9 فیلیسطین‌لی‌نین ایسه جان‌لی گولله‌لردن یارالاندیغی بیلدیریلیب.
دقته چاتدیریلیب کی، دؤش قفسیندن گولله یاراسی آلان ایکی یارا‌لی‌نین وضعیتی آغیردیر.
ایسراییل اردوسون‌دان وئریلن آچیقلامادا عسگرلرین جنین بؤلگه‌سینده "عملیات" آپاردیغی بیلدیریلسه ده، علاوه معلومات وئریلمه‌ییب.
شاهیدلر بیلدیریب‌لر کی، ایسراییل عسگرلری جنین قاچقین دوشرگه‌سینده‌کی ائوی محاصره‌یه آلیب‌لار.
ایشغال آلتینداکی اوردون چایی‌نین باتی ساحلی و دوغو قودسه تئز-تئز باسقین ائدن ایسراییل قوه‌لری موختلیف اتهام‌لارلا فیلیسطین‌لیلری حبس ائدیر.
